IBU etterforsker dopingpåstander mot egen visepresident
Det bekreftet Det internasjonale skiskytteforbundet (IBU) i dag. Forbundet ønsker mer informasjon om den påståtte kontakten mellom Taschler og den såkalte dopinglegen Ferrari. Italienske Gazzetta dello Sport gjengir konkrete samtaler mellom Ferrari og Taschler. Den tidligere skiskytteren og italienske landslagssjefen skal ha søkt råd på vegne av sønnen Daniel, som nå er aktiv skiskytter. I samtalen Gazzetta påstår skal ha funnet sted, får Daniel Taschler angivelig råd om hvilke preparater han skal bruke og hvordan han skal injisere dem. Det kommer også fram at Ferrari, som er utestengt på livstid fra all idrett på grunn av dopingsvindel, gir Gottlieb Taschlers sønn instruksjoner om hvordan han kan kontakte ham, og at han må bytte telefon og sim-kort.- IBU er klar over de nyeste medieoppslagene tilknyttet visepresident Gottlieb Taschler og hans sønn. I lys av disse rapportene vil vi samle ytterligere fakta for å avklare hele situasjonen, skriver IBU i en pressemelding. - På dette stadiet er vi ikke i stand til å kommentere ytterligere, legger forbundet til. Gottlieb Taschler (53) deltok i tre OL og ni VM i skiskyting for Italia. Blant annet har han VM-gull fra stafetten i VM i Lahti i 1991. Han er en av sju visepresidenter i IBU, der norske Anders Besseberg er president. Taschler ble gjenvalgt som visepresident for sport så sent som i september i år. (NTB)
Ifølge italienske medier skal Gottlieb Taschler, en av visepresidentene i IBU, ha hatt dopingsamtaler med Michele Ferrari. Skiskytterforbundet har besluttet å gjøre undersøkelser i saken. visepresidentene i IBU, ha hatt dopingsamtaler med Michele Ferrari. Skiskytterforbundet har besluttet å gjøre undersøkelser i saken.